clemens-alexandrinus.stromata 7.7.44
Τοῖς μοχθηροῖς τοίνυν τῶν ἀνθρώπων ἡ εὐχὴ οὐ μόνον εἰς τοὺς ἄλλους , ἀλλὰ καὶ εἰς σφᾶς αὐτοὺς βλαβερωτάτη . εἰ γοῦν καὶ ἅ φασιν εὐτυχήματα αἰτησάμενοι λάβοιεν , βλάπτει λαβόντας αὐτούς , ἀνεπιστήμονας τῆς χρήσεως αὐτῶν ὑπάρχοντας . οἳ μὲν γὰρ ἃ οὐκ ἔχουσιν εὔχονται κτήσασθαι , καὶ τὰ δοκοῦντα ἀγαθά . οὐ τὰ ὄντα , αἰτοῦνται . ὁ γνωστικὸς δὲ ὧν μὲν κέκτηται παραμονήν , ἐπιτηδειότητα δὲ εἰς ἃ μέλλει ὑπερβαίνειν , καὶ † ἀιδιότητα ὧν οὐ λήψεται , αἰτήσεται . τὰ δὲ ὄντως ἀγαθὰ τὰ περὶ ψυχὴν εὔχεται εἶναί τε αὐτῷ καὶ παραμεῖναι . ταύτῃ οὐδὲ ὀρέγεταί τινος τῶν ἀπόντων , ἀρκούμενος τοῖς παροῦσιν . οὐ γὰρ ἐλλιπὴς τῶν οἰκείων ἀγαθῶν , ἱκανὸς ὢν ἤδη ἑαυτῷ ἐκ τῆς θείας χάριτός τε καὶ γνώσεως · ἀλλὰ αὐτάρκης μὲν γενόμενος ἀνενδεής τε τῶν ἄλλων , τὸ παντοκρατορικὸν δὲ βούλημα ἐγνωκώς , καὶ ἔχων ἅμα καὶ εὐχόμενος , προσεχὴς τῇ πανσθενεῖ δυνάμει γενόμενος , πνευματικὸς εἶναι σπουδάσας διὰ τῆς ἀορίστου ἀγάπης ἥνωται τῷ πνεύματι . οὗτος ὁ μεγαλόφρων , ὁ τὸ πάντων τιμιώτατον , ὁ τὸ πάντων ἀγαθώτατον κατὰ τὴν ἐπιστήμην κεκτημένος , εὔθικτος μὲν κατὰ τὴν προσβολὴν τῆς θεωρίας , ἔμμονον δὲ τὴν τῶν θεωρητῶν δύναμιν ἐν τῇ ψυχῇ κεκτημένος , τουτέστι τὴν διορατικὴν τῆς ἐπιστήμης δριμύτητα . ταύτην δὲ ὡς ἔνι μάλιστα βιάζεται κτήσασθαι τὴν δύναμιν , ἐγκρατὴς γενόμενος » τῶν ἀντιστρατευομένων τῷ νῷ « καὶ τῇ μὲν θεωρίᾳ ἀδιαλείπτως προσεδρεύων , τῇ ἐφεκτικῇ δὲ τῶν ἡδέων καὶ τῇ κατορθωτικῇ τῶν πρακτέων ἐγγυμνασάμενος ἀσκήσει · πρὸς τούτοις ἐμπειρίᾳ πολλῇ χρησάμενος τῇ κατὰ τὴν μάθησίν τε καὶ τὸν βίον , παρρησίαν ἔχει , οὐ τὴν ἁπλῶς οὕτως ἀθυρόγλωσσον δύναμιν , δύναμιν δὲ ἁπλῷ λόγῳ χρωμένην , μηδὲν τῶν λεχθῆναι δυναμένων κατὰ τὸν προσήκοντα καιρόν , ἐφ᾿ ὧν μάλιστα χρή . ἐπικρυπτομένην μήτε διὰ χάριν μήτε διὰ φόβον .
Lemmas: ὁ μοχθηρός τοίνυν ὁ ἄνθρωπος ὁ εὐχή οὐ μόνος εἰς ὁ ἄλλος , ἀλλά καί εἰς σφεῖς αὐτός βλαβερός . εἰ γοῦν καί ὅς φημί εὐτύχημα αἰτέω λαμβάνω , βλάπτω λαμβάνω αὐτός , ἀνεπιστήμων ὁ χρῆσις αὐτός ὑπάρχω . ὁ μέν γάρ ὅς οὐ ἔχω εὔχομαι κτάομαι , καί ὁ δοκέω ἀγαθός . οὐ ὁ εἰμί , αἰτέω . ὁ γνωστικός δέ ὅς μέν κτάομαι παραμονή , ἐπιτηδειότης δέ εἰς ὅς μέλλω ὑπερβαίνω , καί † ἀιδιότης ὅς οὐ λαμβάνω , αἰτέω . ὁ δέ ὄντως ἀγαθός ὁ περί ψυχή εὔχομαι εἰμί τε αὐτός καί παραμένω . ταύτῃ οὐδέ ὀρέγω τις ὁ ἄπειμι , ἀρκέω ὁ πάρειμι . οὐ γάρ ἐλλιπής ὁ οἰκεῖος ἀγαθός , ἱκανός εἰμί ἤδη ἑαυτοῦ ἐκ ὁ θεῖος χάρις τε καί γνῶσις · ἀλλά αὐτάρκης μέν γίγνομαι ἀνενδεής τε ὁ ἄλλος , ὁ παντοκρατορικός δέ βούλημα γιγνώσκω , καί ἔχω ἅμα καί εὔχομαι , προσεχής ὁ πανσθενής δύναμις γίγνομαι , πνευματικός εἰμί σπουδάζω διά ὁ ἀόριστος ἀγάπη ἑνόω ὁ πνεῦμα . οὗτος ὁ μεγαλόφρων , ὁ ὁ πᾶς τίμιος , ὁ ὁ πᾶς ἀγαθός κατά ὁ ἐπιστήμη κτάομαι , εὔθικτος μέν κατά ὁ προσβολή ὁ θεωρία , ἔμμονος δέ ὁ ὁ θεωρητός δύναμις ἐν ὁ ψυχή κτάομαι , τουτέστι ὁ διορατικός ὁ ἐπιστήμη δριμύτης . οὗτος δέ ὡς ἔνειμι μάλα βιάζω κτάομαι ὁ δύναμις , ἐγκρατής γίγνομαι » ὁ ἀντιστρατεύομαι ὁ νόος « καί ὁ μέν θεωρία ἀδιάλειπτος προσεδρεύω , ὁ ἐφεκτικός δέ ὁ ἡδύς καί ὁ κατορθωτικός ὁ πράσσω ἐγγυμνάζω ἄσκησις · πρός οὗτος ἐμπειρία πολύς χράω ὁ κατά ὁ μάθησις τε καί ὁ βίος , παρρησία ἔχω , οὐ ὁ ἁπλῶς οὕτως ἀθυρόγλωττος δύναμις , δύναμις δέ ἁπλόος λόγος χράω , μηδείς ὁ λέγω δύναμαι κατά ὁ προσήκω καιρός , ἐπί ὅς μάλα χρή . ἐπικρύπτω μήτε διά χάρις μήτε διά φόβος .